കെഎസ്ആര്ടിസി സമരത്തിന് ന്യായീകരണമില്ലെന്ന് മന്ത്രി ആന്റണി രാജു തിരുവനന്തപുരം: പൊതുഗതാഗതത്തെ ആശ്രയിക്കുന്ന സാധാരണക്കാരെ ബന്ദികളാക്കുന്ന കെഎസ്ആര്ടിസി സമരത്തിന് യാതൊരുവിധ ന്യായീകരണവുമില്ലെന്ന് ഗതാഗത മന്ത്രി ആന്റണി രാജു. ശമ്ബള പരിഷ്കരണം സംബന്ധിച്ച് തൊഴിലാളി യൂണിയനുകളും മാനേജ്മെന്റും തമ്മിലുള്ള തര്ക്കം പരിഹരിക്കാന് അനുഭാവപൂര്വമായ സമീപനമാണ് സര്ക്കാര് സ്വീകരിച്ചതെന്നും അദ്ദേഹം പറഞ്ഞു.യൂണിയനുകളുടെ ആവശ്യപ്രകാരമുള്ള ശമ്ബള പരിഷ്കരണം 24 മണിക്കൂറിനുള്ളില് പ്രഖ്യാപിക്കണമെന്നുള്ള തൊഴിലാളി യൂണിയനുകളുടെ കടുംപിടുത്തമാണ് സമരത്തിന് കാരണമെന്നും മന്ത്രി പറഞ്ഞു.ഇത്തരം സമര രീതികള് ആവര്ത്തിച്ചാല് കെഎസ്ആര്ടിസിയെ അവശ്യ സര്വീസുകളുടെ പട്ടികയിലുള്പ്പെടുത്തുന്ന കാര്യം ആലോചിക്കേണ്ടിവരുമെന്നും മന്ത്രി പറഞ്ഞു. കോവിഡ് കാലഘട്ടത്തില് വരുമാനമൊന്നുമില്ലാതിരുന്ന സമയത്തും കൃത്യമായി ശമ്ബളവും പെന്ഷനും വിതരണം ചെയ്യാന് മാസം തോറും 150 കോടിയോളം രൂപ നല്കാന് സര്ക്കാര് തയാറായി. തൊഴിലാളി സംഘടനകള് ആവശ്യപ്പെട്ട പ്രകാരമുള്ള ശമ്ബള പരിഷ്കരണത്തിന് മാസംതോറും 30 കോടി രൂപ അധികം കണ്ടെത്തേണ്ടതുണ്ട്. ഇപ്പോള് തന്നെ ശമ്ബളത്തിനും പെന്ഷനും സര്ക്കാരിനെ ആശ്രയിക്കുന്ന കെഎസ്ആര്ടിസിക്ക് മാസംതോറുമുള്ള അധിക ബാധ്യത ഏറ്റെടുക്കാനാവാത്തതിനാല് സര്ക്കാര് സഹായം ആവശ്യമാണ്. സര്ക്കാരിനെ മുള്മുനയില് നിര്ത്തി സംഘടനകള് ആവശ്യപ്പെട്ട നിരക്കിലുള്ള ശമ്ബളപരിഷ്കരണമെന്ന പിടിവാശിയാണ് യൂണിയനുകള് സ്വീകരിച്ചത്. കോവിഡ് കാലഘട്ടത്തില് വരുമാനവും ജീവിതമാര്ഗവുമടഞ്ഞ, പൊതുഗതാഗതത്തെ ആശ്രയിക്കുന്ന സാധാരണക്കാരെയാണ് ഈ സമരം ബാധിക്കുന്നത്. അതുകൊണ്ട് സാധാരണക്കാരുടെ ബുദ്ധിമുട്ടും സ്ഥാപനത്തിന്റെ ഭാവിയും കണക്കിലെടുത്ത് തൊഴിലാളി സംഘടനകള് യാഥാര്ഥ്യബോധം ഉള്ക്കൊള്ളണമെന്ന് മന്ത്രി ആന്റണി രാജു കൂട്ടിച്ചേര്ത്തു.